8 Μαΐου, 2025

**ΔΕΛΤΙΟ ΤΥΠΟΥ**

ΔΕΙΚΤΗΣ ΤΙΜΩΝ ΚΑΤΑΝΑΛΩΤΗ(ΔΤΚ): **ΑΠΡΙΛΙΟΣ 2025**

**Πληθωρισμός 0,2%**

Ο Δείκτης Τιμών Καταναλωτή τον Απρίλιο 2025 αυξήθηκε κατά 0,06 μονάδες και έφτασε στις 117,31 μονάδες σε σύγκριση με 117,25 μονάδες τον Μάρτιο 2025. Ο πληθωρισμός τον Απρίλιο 2025 αυξήθηκε με ρυθμό 0,2%. (Πίνακας 1)

Οι μεγαλύτερες θετικές μεταβολές στις οικονομικές κατηγορίες συγκριτικά με τον Απρίλιο του 2024 σημειώθηκαν στα Γεωργικά Προϊόντα (9,3%) και στις Υπηρεσίες (3,7%) ενώ οι μεγαλύτερες αρνητικές μεταβολές παρατηρήθηκαν στα Πετρελαιοειδή (-9,4%) και τον Ηλεκτρισμό (-8,8%). Σε σχέση με το Μάρτιο 2025 η μεγαλύτερη μεταβολή καταγράφηκε στο Ηλεκτρισμό με ποσοστό -8,5%. (Πίνακας 2)

**Ανάλυση Ποσοστιαίων Μεταβολών**

Συγκριτικά με τον Απρίλιο του 2024, οι μεγαλύτερες μεταβολές παρατηρήθηκαν στις κατηγορίες *Ένδυση και Υπόδηση* (-7,1%), *Εστιατόρια και Ξενοδοχεία* (5,2%), *Εκπαίδευση* (3,7%) και *Μεταφορές* (-3,6%). (Πίνακας 1)

Σε σχέση με τον Μάρτιο του 2025, οι μεγαλύτερες μεταβολές παρατηρήθηκαν στις κατηγορία *Ένδυση και Υπόδηση* (4,7%) και *Στέγαση, Ύδρευση, Ηλεκτρισμός και Υγραέριο* (-3,1). (Πίνακας 1)

Για την περίοδο Ιανουαρίου – Απριλίου 2025, σε σύγκριση με την αντίστοιχη περσινή περίοδο, οι μεγαλύτερες μεταβολές παρουσιάστηκαν στις κατηγορίες *Ένδυση και Υπόδηση* (-5,8%), *Εστιατόρια και Ξενοδοχεία (4,5%) και* *Εκπαίδευση* (3,7%). (Πίνακας 1)

**Ανάλυση Επιπτώσεων σε Μονάδες**

Τη μεγαλύτερη θετική επίδραση στη μεταβολή του ΔΤΚ του Απριλίου 2025 σε σχέση με τον Απρίλιο 2024 είχαν οι κατηγορίες *Τρόφιμα και μη Αλκοολούχα Ποτά* (0,59) και *Εστιατόρια και Ξενοδοχεία* (0,55) ενώ τη μεγαλύτερη αρνητική επίδραση στη μεταβολή του ΔΤΚ του Απριλίου 2025 σε σχέση με τον Απρίλιο 2024 είχε η κατηγορία *Μεταφορές* (-0,66). (Πίνακας 3)

Τη μεγαλύτερη επίπτωση στη μεταβολή του ΔΤΚ τον Απρίλιο 2025 σε σχέση με τον Μάρτιο 2025 είχε η κατηγορία *Στέγαση, Ύδρευση, Ηλεκτρισμός και Υγραέριο (-*0,51). (Πίνακας 3)

Τη μεγαλύτερη θετική επίπτωση στη μεταβολή του ΔΤΚ του Απριλίου 2025 σε σύγκριση με το δείκτη του Απριλίου 2024 είχαν οι *Υπηρεσίες Τροφοδοσίας (0,57) και τα Φρέσκα Φρούτα (0,37)*, ενώ τη μεγαλύτερη αρνητική επίδραση είχαν τα *Πετρελαιοειδή* (-0,25). (Πίνακας 4)

Τα *Είδη Ένδυσης* (0,20) και τα *Αεροπορικά Ναύλα* (0,17) είχαν τη μεγαλύτερη θετική επίδραση στη μεταβολή του ΔΤΚ του Απριλίου 2025 σε σχέση με τον αντίστοιχο δείκτη του Μαρτίου 2025, ενώ τη μεγαλύτερη αρνητική επίδραση είχε ο *Ηλεκτρισμός* (-0,48). (Πίνακας 5)

|  |  |  |  |  |  |  |
| --- | --- | --- | --- | --- | --- | --- |
| **Πίνακας 1** |  | |  |  | | |
| **Κατηγορίες Αγαθών και Υπηρεσιών** | **ΔΤΚ (2015=100)** | |  | **Μεταβολές (%)** | | |
| **Μάρτιος**  **2025** | **Απρίλιος**  **2025** |  | **Απρ 25/ Απρ 24** | **Απρ 25/ Μαρ 25** | **Ιαν – Απρ 25/**  **Ιαν – Απρ 24** |
| Τρόφιμα και μη Αλκοολούχα Ποτά | 121,53 | 122,45 |  | 2,59 | 0,76 | 2,93 |
| Αλκοολούχα Ποτά και Καπνός | 103,67 | 103,49 |  | 0,98 | -0,17 | 1,38 |
| Ένδυση και Υπόδηση | 96,32 | 100,84 |  | -7,06 | 4,69 | -5,75 |
| Στέγαση, Ύδρευση, Ηλεκτρισμός και Υγραέριο | 147,12 | 142,58 |  | -1,41 | -3,09 | 1,82 |
| Επίπλωση, Οικιακός Εξοπλισμός και Προΐόντα Καθαρισμού | 104,01 | 104,41 |  | -0,62 | 0,38 | -0,68 |
| Υγεία | 108,23 | 107,89 |  | 1,55 | -0,31 | 1,73 |
| Μεταφορές | 114,75 | 114,72 |  | -3,63 | -0,03 | 1,06 |
| Επικοινωνίες | 91,63 | 91,45 |  | -0,11 | -0,20 | 0,07 |
| Αναψυχή και Πολιτισμός | 116,75 | 116,72 |  | 2,49 | -0,03 | 2,62 |
| Εκπαίδευση | 116,08 | 116,08 |  | 3,73 | 0,00 | 3,73 |
| Εστιατόρια και Ξενοδοχεία | 132,70 | 133,28 |  | 5,23 | 0,44 | 4,48 |
| Άλλα Αγαθά και Υπηρεσίες | 111,84 | 112,25 |  | 1,03 | 0,37 | 1,24 |
| **Γενικός Δείκτης Τιμών Καταναλωτή** | **117,25** | **117,31** |  | **0,19** | **0,05** | **1,53** |

|  |  |  |  |
| --- | --- | --- | --- |
| **Πίνακας 2** | | | |
| **Οικονομικές Κατηγορίες** | **Συντελεστές Στάθμισης** | **Μεταβολές (%)** | |
| **Απρ 25/ Απρ 24** | **Απρ 25/ Μαρ 25** |
| Γεωργικά Προϊόντα | 749 | 9,33 | 1,55 |
| Βιομηχανικά Προϊόντα  (εκτός Πετρελαιοειδών) | 4021 | -1,72 | 0,91 |
| Ηλεκτρισμός | 316 | -8,81 | -8,50 |
| Πετρελαιοειδή | 871 | -9,41 | -2,65 |
| Νερό | 72 | 0,00 | 0,00 |
| Υπηρεσίες | 3971 | 3,69 | 0,56 |
| **Γενικός Δείκτης** | **10000** | **0,19** | **0,05** |

|  |  |  |  |
| --- | --- | --- | --- |
| **Πίνακας 3** | | |  |
| **Κατηγορίες Αγαθών και Υπηρεσιών** | **Συντελεστές Στάθμισης** | **Επίπτωση (μονάδες)** | |
| **Απρ 25/ Απρ 24** | **Απρ 25/ Μαρ 25** |
| Τρόφιμα και μη Αλκοολούχα Ποτά | 1906 | 0,59 | 0,17 |
| Αλκοολούχα Ποτά και Καπνός | 347 | 0,03 | -0,01 |
| Ένδυση και Υπόδηση | 721 | -0,55 | 0,33 |
| Στέγαση, Ύδρευση, Ηλεκτρισμός και Υγραέριο | 1119 | -0,23 | -0,51 |
| Επίπλωση, Οικιακός Εξοπλισμός και Προϊόντα Καθαρισμού | 644 | -0,04 | 0,03 |
| Υγεία | 637 | 0,11 | -0,02 |
| Μεταφορές | 1524 | -0,66 | 0,00 |
| Επικοινωνίες | 439 | 0,00 | -0,01 |
| Αναψυχή και Πολιτισμός | 575 | 0,16 | 0,00 |
| Εκπαίδευση | 392 | 0,16 | 0,00 |
| Εστιατόρια και Ξενοδοχεία | 836 | 0,55 | 0,05 |
| Άλλα Αγαθά και Υπηρεσίες | 860 | 0,10 | 0,04 |
| **Γενικός Δείκτης Τιμών Καταναλωτή** | **10000** | **0,22** | **0,06** |
| Σημείωση: Τα αθροίσματα υπολογίζονται βάσει των επιμέρους επιπτώσεων με άπειρα δεκαδικά και δημοσιεύονται με στρογγυλοποίηση δυο δεκαδικών. Πιθανές διαφορές στα αθροίσματα είναι λόγω σφάλματος στρογγυλοποίησης. | | | |

|  |  |
| --- | --- |
| **Πίνακας 4** | |
| **Προϊόντα/Υπηρεσίες** | **Επίπτωση (μονάδες)** |
| **Απρ 25/ Απρ 24** |
| ***Θετική Επίπτωση*** |  |
| Υπηρεσίες τροφοδοσίας | 0,57 |
| Φρέσκα φρούτα | 0,37 |
| Υπηρεσίες για τακτική συντήρηση κατοικίας | 0,19 |
| Φρέσκα λαχανικά | 0,17 |
| Αεροπορικά ναύλα | 0,17 |
| ***Αρνητική Επίπτωση*** |  |
| Πετρελαιοειδή | -0,25 |
| Είδη Ένδυσης | -0,21 |
| Ηλεκτρισμός | -0,19 |
| Διάφορα άλλα προϊόντα και υπηρεσίες | -0,60 |
| **ΓΕΝΙΚΟ ΣΥΝΟΛΟ** | **0,22** |

|  |  |
| --- | --- |
| **Πίνακας 5** | |
| **Προϊόντα/Υπηρεσίες** | **Επίπτωση (μονάδες)** |
| **Απρ 25/ Μαρ 25** |
| ***Θετική Επίπτωση*** |  |
| Είδη Ένδυσης | 0,20 |
| Αεροπορικά ναύλα | 0,17 |
| Είδη Υπόδησης | 0,13 |
| Φρέσκα φρούτα | 0,11 |
| Διάφορα άλλα προϊόντα και υπηρεσίες | 0,22 |
| ***Αρνητική Επίπτωση*** |  |
| Ηλεκτρισμός | -0,48 |
| Πετρελαιοειδή | -0,26 |
| Κρέας | -0,03 |
| **ΓΕΝΙΚΟ ΣΥΝΟΛΟ** | **0,06** |

**ΜΕΘΟΔΟΛΟΓΙΚΕΣ ΠΛΗΡΟΦΟΡΙΕΣ**

**Ορισμοί**

Ο **Δείκτης Τιμών Καταναλωτή (ΔΤΚ)** είναι οικονομικός δείκτης που καταρτίζεται για τη μέτρηση των διαχρονικών μεταβολών στις τιμές των καταναλωτικών αγαθών και υπηρεσιών που αποκτώνται, χρησιμοποιούνται ή πληρώνονται από τα νοικοκυριά (διαμένουν στην Κύπρο ή έχουν σκοπό να διαμείνουν στην Κύπρο για ένα χρόνο τουλάχιστον). Ο ΔΤΚ αποτελεί τον επίσημο δείκτη για τον υπολογισμό του πληθωρισμού.

Ο **Πληθωρισμός** δείχνει τη μεταβολή του ΔΤΚ σε σχέση με τον αντίστοιχο μήνα του προηγούμενου έτους.

Η **Επίπτωση** αντιπροσωπεύει το ποσό της συνολικής μεταβολής στον ΔΤΚ το οποίο οφείλεται στην αναφερόμενη κατηγορία/αγαθό/υπηρεσία.

**Τιμοληψία**

Η τιμοληψία διενεργείται μόνο στις αστικές περιοχές των επαρχιών Λευκωσίας, Λάρνακας, Λεμεσού και Πάφου, Για κάθε πόλη οι αυξομειώσεις των τιμών κατά προϊόν και υπηρεσία για κάθε μήνα σταθμίζονται ανάλογα με τον πληθυσμό, Συγκεκριμένα οι συντελεστές στάθμισης για τις τέσσερις επαρχίες: Λευκωσία 42%, Λεμεσός 30%, Λάρνακα 18% και Πάφος 10%.

Οι τιμές των 805 προϊόντων και υπηρεσιών, που περιλαμβάνονται στον ΔΤΚ παρακολουθούνται και καταγράφονται μια φορά κάθε μήνα, εκτός από κάποια εποχικά προϊόντα (π,χ, λαχανικά και φρούτα), τα κρέατα και τα καύσιμα, των οποίων οι τιμές συλλέγονται κάθε βδομάδα (κάθε Πέμπτη).

**Έτος Βάσης**

Το έτος βάσης από τον Ιανουάριο του 2006 μέχρι το Δεκέμβριο του 2015 ήταν το 2005=100. Από τον Ιανουάριο του 2016 και μετέπειτα έτος αναφοράς είναι το 2015=100.

**Ταξινόμηση**

Μέχρι τον Δεκέμβριο του 2015, ο ΔΤΚ υπολογιζόταν και δημοσιευόταν βάσει της ταξινόμησης COICOP4 με την οποία η κατηγορία των προϊόντων καθορίζεται μέχρι τα τέσσερα ψηφία ανάλυσης. Από τον Ιανουάριο του 2016 και μετέπειτα, ο ΔΤΚ υπολογίζεται και δημοσιεύεται βάσει της ταξινόμησης ECOICOP ακολουθώντας σχετικό κανονισμό της Ευρωπαϊκής Ένωσης. Ως εκ τούτου, το χαμηλότερο επίπεδο λεπτομέρειας για την ταξινόμηση ECOICOP που χρησιμοποιείται στον ΔΤΚ είναι τα πέντε ψηφία ανάλυσης.

**Προϊόντα/Υπηρεσίες και Συντελεστές Στάθμισης**

Με ισχύ από τον Ιανουάριο του 2018, τόσο τα προϊόντα που περιέχονται στον ΔΤΚ όσο και οι συντελεστές στάθμισής τους αναθεωρήθηκαν. Η αναθεώρηση βασίστηκε στα αποτελέσματα της Έρευνας Οικογενειακών Προϋπολογισμών 2015/2016.

***Για περισσότερες πληροφορίες:***

Πύλη Στατιστικής Υπηρεσίας, υπόθεμα [Δείκτες Τιμών](https://www.cystat.gov.cy/el/SubthemeStatistics?s=47)

[CYSTAT-DB](https://cystatdb.cystat.gov.cy/pxweb/el/8.CYSTAT-DB/8.CYSTAT-DB__Price%20Indices__) (Βάση Δεδομένων)

[Μεθοδολογικές Πληροφορίες](https://www.cystat.gov.cy/el/MethodologicalDetails?m=2089)

*Επικοινωνία*

Σωφρόνης Βίκης: Τηλ:+35722602206, Ηλ. Ταχ.: [svikis@cystat.mof.gov.cy](mailto:svikis@cystat.mof.gov.cy)

Κυριάκος Βουτουρής: Τηλ:+35722605132. Ηλ. Ταχ.: [kvoutouris@cystat.mof.gov.cy](mailto:kvoutouris@cystat.mof.gov.cy)

Φίλιππος Κακούτσης: Τηλ:+35722605149, Ηλ. Ταχ.: [fkakoutsis@cystat.mof.gov.cy](mailto:fkakoutsis@cystat.mof.gov.cy)